Diari Oficial de la Generalitat Valenciana


Sumari del DOGV 5530, del 08-06-2007 (2007/7485)

RESOLUCIÓ de 2 de maig de 2007, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a l'ampliació a 220/20 kV de la subestació transformadora denominada STR Novelda, ubicada, al terme municipal de Novelda, província d'Alacant, en la part corresponent a les instal·lacions elèctriques de distribució, així com el canvi de denominació per la de ST Novelda. (ATRCCT/2004/78/03 i ATRCCT/2007/36/03).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5530

Data del DOGV
:   08-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7485


Data del document
:   02-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Novelda
    * empresa privada
    * subministrament d'energia elèctrica

RESOLUCIÓ de 2 de maig de 2007, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a l'ampliació a 220/20 kV de la subestació transformadora denominada STR Novelda, ubicada, al terme municipal de Novelda, província d'Alacant, en la part corresponent a les instal·lacions elèctriques de distribució, així com el canvi de denominació per la de ST Novelda. (ATRCCT/2004/78/03 i ATRCCT/2007/36/03). [2007/7485]  
Vist l'escrit presentat per Iberdrola Distribución Eléctrica, SAU, domiciliada a l'efecte de notificacions a l'avinguda de Burgos, 8-B, 28708 Madrid, en data 23 de desembre de 2004, davant del Servici Territorial d'Energia d'Alacant, en què sol·licita que se li concedisca una autorització administrativa per a l'ampliació de 66/20 kV a 220/66/20 kV, així com el canvi de denominació de la subestació transformadora denominada STR Novelda per la de ST Novelda, ubicada en el paratge el Campet, al terme municipal de Novelda, província d'Alacant.   
A l'escrit esmentat, s'adjunta l'avantprojecte tècnic de l'esmentada instal·lació, firmat per l'enginyer industrial Sr. Ángel Fernández Alvárez i visat pel Col·legi Oficial d'Enginyers Superiors Industrials de la Comunitat Valenciana a Alacant, en data 23 de desembre de 2004. (ATRCCT/2004/78/03)  
Vist que, el dia 26 de març de 2005, es va publicar, en el Butlletí Oficial de la Província d'Alacant, l'anunci corresponent a la informació pública prevista en l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i al que preceptua el Decret 162/90, de 15 d'octubre, del Consell de la Generalitat Valenciana, sobre impacte ambiental.   
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Atés que, amb data 9 de setembre de 2005, la directora general de Gestió del Medi Natural de la conselleria de Territori i Habitatge va formular, en l'expedient 86/05-AIA, declaració d'impacte ambiental, i va estimar acceptable l'ampliació només als efectes ambientals i sense perjuí de l'obtenció prèvia de les autoritzacions sectorials que li siguen d'aplicació, sempre que este es desenvolupe amb les previsions de l'Estudi d'Impacte Ambiental i amb les condicions que s'arrepleguen en la part dispositiva de la present resolució.  
Vist l'escrit presentat per Iberdrola Distribución Eléctrica, SAU, en data 21 de febrer de 2007, davant del Servici Territorial d'Energia d'Alacant, juntament amb el denominat avantprojecte Edició A, de l'ampliació de la subestació transformadora a 220/20 kV ST Novelda, en el qual manifesta que la sol·licitud d'autorització administrativa i elaboració de l'avantprojecte ara presentats està motivada per les condicions de l'Ajuntament de Novelda a fi de compatibilitzar este al planejament urbanístic futur del municipi.   
El referit avantprojecte es troba firmat per l'enginyer industrial Sr. Francisco J. Juárez Carballeda i visat pel Col·legi Oficial d'Enginyers Superiors Industrials de la Comunitat Valenciana a Alacant, en data 31 de gener de 2007 (ATRCCT/2007/36/03).  
Vist que, adjunta a la documentació presentada, figura com a contestació a la consulta efectuada per l'empresa peticionària, escrit de 21 de febrer de 2007 de la secretària autonòmica de Territori i Medi Ambient, per mitjà del qual es considera que la modificació d'ampliació proposada no és substancial, per la qual cosa no procedix tramitar la seua avaluació d'impacte ambiental, i queda inclosa en l'expedient 86/05-AIA la nova modificació presentada.  
Vistos els informes tècnics favorables de 5 d'octubre de 2005 i 30 de març de 2007, emesos pel Servici Territorial d'Energia d'Alacant i remissió de l'expedient.  
Vist que consta com a antecedent de la subestació transformadora que, amb data 24 de juliol de 2001, va ser autoritzada pel Servici Territorial d'Indústria i Energia l'última reforma, consistent en el desdoblament, en el parc de 66 kV de la línia Elx sud-Petrer, de la instal·lació d'una nova posició d'enllaç de barres i se substituïa un transformador de 20 MVA de potència per un altre de 40 MVA. La seua acta de posada en explotació va ser amb data 14 de novembre de 2002.   
Atés que, d'acord amb la documentació que hi ha en l'expedient, l'ampliació sol·licitada es realitzarà en un terreny annex, propietat de l'empresa sol·licitant i separat de l'actual subestació per un camí, ja que els equips actuals i els nous que cal instal·lar són interdependents i han d'estar mútuament connectats per mitjà de cablejats de control i potència.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el denominat avantprojecte Edició A presentat, la finalitat sol·licitada és la dotació de noves infraestructures elèctriques com a conseqüència de l'expansió, tant residencial com industrial en esta zona i el seu entorn, i es concreta en la renovació d'equipament i el seu pas a un nivell d'alimentació superior, de l'actual de 66 kV a 220 kV, per a garantir en major grau les condicions de seguretat i qualitat en l'abastiment elèctric  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, i en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació, este últim, a més amb la disposició transitòria que conté.  
Atés a la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a l'ampliació a 220/20 kV de la subestació transformadora denominada STR Novelda, ubicada en el paratge el Campet, al terme municipal de Novelda, província d'Alacant, en la part corresponent a les instal·lacions elèctriques de distribució i les característiques principals de les quals són:  
- Sistema elèctric de 20 kV:  
Configuració de doble barra, tipus interior amb aïllament de SF6, format per tres mòduls de cel·les amb un total de quaranta-set posicions, de les quals trenta en seran d'eixida de línia, tres de transformador, dos de servicis auxiliars, tres de mesurament, tres d'unió, una de partició, dos d'enllaç i tres de bateries de condensadors. Este sistema es completa amb la dotació en interior de tres bateries de condensadors.  
- Una transformació dotada amb tres transformadors de potència de 50 MVA cada un i relació 220/20 kV, amb les seues corresponents reactàncies trifàsiques limitadores de presa de terra.   
- Substitució dels actuals dos transformadors de servicis auxiliars de relació 20/0,380-0,220 kV i 100 kVA de potència cada un, per tres de la mateixa relació i 250 kVA per unitat.  
- Un equipament de control, protecció, comunicació, alimentació en baixa tensió, servicis auxiliars, etc., que s'ubicaran en l'interior de l'edifici.  
- Pressupost total conjunt: 7.106.000 euros.  
Segon   
Autoritzar administrativament el canvi de denominació sol·licitat, de la subestació transformadora STR Novelda per la de ST Novelda, ubicada en el paratge el Campet, al terme municipal de Novelda, província d'Alacant.  
La present resolució queda sotmesa a les condicions següents:  
a) En el termini de quatre mesos a partir de la notificació de la present resolució, Iberdrola Distribución Eléctrica, SAU, presentarà en el Servici Territorial d'Energia d'Alacant el projecte tècnic d'execució de l'ampliació de la subestació transformadora a 220/20 kV, per a l'aprovació, si així procedira. Amb anterioritat a l'acabament del termini esmentat podrà sol·licitar-ne l'ampliació per mitjà de sol·licitud motivada davant d'esta Direcció General d'Energia.  
b) La instal·lació que cal realitzar complirà els reglaments aplicables a este tipus d'instal·lacions i, en particular, amb el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
c) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
d) Condicions d'orde mediambiental:  
1. Una vegada efectuada la instal·lació es procedirà a l'arreplegada de material sobrant i al trasllat a un abocador autoritzat, i a la restauració a l'estat original de les zones afectades per mitjà de l'aportació de terra vegetal i la plantació d'espècies arbustives i herbàcies pròpies de la zona, en l'interior de la parcel·la a l'atzar, fugint de les disposicions lineals.   
2. Si durant l'execució de les obres es produïra qualsevulla troballa arqueològica, s'informarà a la Direcció General de Política Lingüística i Patrimoni Cultural Valencià de la conselleria de Cultura, Educació i Esport, de forma immediata, i s'adoptaran les mesures pertinents amb vista a la seua protecció i conservació, de conformitat amb el que establixen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.   
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 2 de maig de 2007.- El director general d'Energia: Antonio Cejalvo Lapeña.